มือคัยลอ มูดรึก

**มือคัยลอ แปตรอวึช มูดรึก** (, ; เกิด 5 มกราคม 2001) เป็นนักฟุตบอลอาชีพชาวยูเครน เล่นในตำแหน่งปีกให้แก่สโมสรเชลซีในพรีเมียร์ลีก และทีมชาติยูเครน

มูดรึกเริ่มเส้นทางอาชีพของเขากับสถาบันเยาวชนของแมตาลิสต์คาร์กิว และดนีปรอ ดนีปรอแปตร็อวสก์ ก่อนจะย้ายไปชัคตาร์ดอแนตสก์ ในปี 2016 เขาลงเล่นเป็นครั้งแรกในฐานะนักฟุตบอลอาชีพใน 2 ปีต่อมา ตามด้วยการถูกยืมตัวไปอาร์แซนัลกือยิว และแดสนาแชร์นีฮิว  ในปี 2023 เขาย้ายไปเชลซีในอังกฤษด้วยค่าตัวเบื้องต้น 62 ล้านปอนด์

มูดรึกได้ลงเล่นให้ทีมชาติยูเครนอย่างเต็มตัวเป็นครั้งแรกในปี 2022 หลังจากก่อนหน้านี้ได้เป็นตัวแทนทีมชาติยูเครนในระดับเยาวชนมาแล้วหลายระดับ

## สโมสร
### ช่วงแรก
มูดรึกเริ่มเล่นฟุตบอลที่แมตาลิสต์คาร์กิวในปี 2010 หลังจากนั้นเขาย้ายไปเล่นให้แก่สถาบันเยาวชนของดนีปรอ-ดนีปรอแปตร็อวสก์

### ชัคตาร์ดอแนตสก์
เขาย้ายไปสถาบันเยาวชนของชัคตาร์ดอแนตสก์ในปี 2016

#### ฤดูกาล 2018–19
ในฤดูกาล 2018–19 เขาเล่นให้กับชัคตาร์ดอแนตสก์ U21 ในปี 2018 เขาได้เป็นส่วนหนึ่งของทีมชุดใหญ่ เขาได้ลงเล่นให้ทีมชุดใหญ่เป็นครั้งแรกโดยเปาลู ฟอนเซกา เมื่อเขาอายุ 17 ปีในยูเครเนียนคัพเกมที่พบกับออลิมปิกดอแนตสก์ ในวันที่ 31 ตุลาคม 2018.

#### ยืมตัวไปอาร์แซนัลกือยิว
ในเดือนกุมภาพันธ์ 2019 เขาถูกปล่อยยืมตัวไปอาร์แซนัลกือยิว ทีมในยูเครเนียนพรีเมียร์ลีก ในช่วงที่เหลือของฤดูกาล 2018–19, ลงเล่นไปทั้งหมด 10 นัดและยิงประตูไม่ได้เลย

#### ฤดูกาล 2019–20
เขาลงเล่นในยูเครเนียนพรีเมียร์ลีก พบกับแดสนาแชร์นีฮิว, คอลอสคอวาลิวกา, และออแลกซันดรียา มีส่วนช่วยให้ทีมคว้าแชมป์ฤดูกาล 2019-20.

#### ยืมตัวไปเดสนาแชร์นีฮิว
ในช่วงฤดูร้อนของปี 2020 เขาเซ็นสัญญายืมตัวแดสนาแชร์นีฮิว สโมสรในยูเครเนียนพรีเมียร์ลีก และควอลิฟายยูฟ่ายูโรปาลีก รอบคัดเลือกรอบสาม. เขาอยู่ในแชร์นีฮิว 4 เดือน และลงเล่นไป 10 นัดในยูเครเนียนพรีเมียร์ลีก และ 1 นัดในยูเครเนียนคัพ

#### ฤดูกาล 2020–21
ในวันที่ 8 มกราคม 2021 มูดรึกกลับมาชัคตาร์ดอแนตสก์, ลงเล่นไปpฝ 3 นัด ในยูเครเนียนพรีเมียร์ลีก

#### ฤดูกาล2021–22
ในวันที่ 30 มิถุนายน 2021 เขาทำประตูได้ในเกมกระชับมิตรกับTSV St. Johann im Pongau และในวันที่ 5 กรกฎาคม เขาทำประตูได้ในเกมกับทืร์คดือจือมึนเชิน ในวันที่ 25 สิงหาคม 2021 เขาลงเล่นในเกมที่พบกับมอนาโก ในยูฟ่าแชมเปียนส์ลีกรอบคัดเลือก โดยลงมาเล่นแทนมานอร์ โซโลมอน ในนาทีที่ 82 ในการควอลิฟายรอบแบ่งกลุ่ม ผู้จัดการทีมของชัคตาร์ดอแนตสก์ โรเบร์โต เด เซร์บี ได้กล่าวว่า เขาจะทำให้ผู้เล่นดาวรุ่งชาวยูเครนคนนี้มาอยู่ในระดับท็อป และว่าเขานั้นเป็นหนึ่งในผู้เล่นดาวรุ่งที่ดีที่สุด "ถ้าผมไม่สามารถทำให้เขามาอยู่ในระดับสูงได้, ผมจะถือว่ามันเป็นความล้มเหลวของผม" ผู้จัดการทีมชาวอิตาลีกล่าว ใน 18 กันยายน 2021 เขาทำประตูแรกในยูเครเนียนพรีเมียร์ลีก ในเกมที่พบกับมารีอูปอล ที่สนามกีฬาวอลอดือมือร์ บอยกอ ในวันที่ 28 กันยายน 2021, เขาลงเล่นยูฟ่าแชมเปียนส์ลีกเป็นนัดแรกในเกมที่พบกับอินเตอร์ มิลาน โดยลงมาเล่นแทน มานอร์ โซโลมอน ในนาทีที่ 78 ที่ศูนย์กีฬาแห่งชาติออลิมปีย์สกึย ในเคียฟ. ในวันที่ 27 ตุลาคม, เขาลงเล่นในเกมที่พบกับชอร์นอมอแรตส์โอแดซา และทีมของเขาผ่านเข้าสู่รอบก่อนรองชนะเลิศยูเครเนียนคัพ หลังจากผลงานที่แข็งแกร่งที่มากมายของเขากับชัคตาร์, มูดรึกดึงดูดความสนใจจากหลายสโมสรในยุโรปรวมถึงเซบิยา และอาร์เซนอล

#### ฤดูกาล 2022–23
ในวันที่ 6 กันยายน 2022, เขาทำประตูแรกของเขาในยูฟ่าแชมเปียนส์ลีกได้ ในเกมเยือนที่พบกับแอร์เบ ไลพ์ซิชและเอาชนะไป 4-1

### เชลซี
ในวันที่ 15 มกราคม 2023, มูดรึกได้เซ็นสัญญากับเชลซี สโมสรจากพรีเมียร์ลีก ด้วยค่าตัวเบื้องต้น 62 ล้านปอนด์ ซึ่งสามารถเพิ่มไปได้ถึง 89 ล้านปอนด์ โดยเซ็นสัญญา 8 ปีครึ่ง เขาได้รับเสื้อหมายเลข 15

## ทีมชาติ
### เยาวชน
จากปี 2017 ถึงปี 2018, เขาติดทีมชาติยูเครนรุ่นอายุไม่เกิน 17 ปี จากปี 2018 ถึงปี 2019, เขาติดทีมชาติยูเครนรุ่นอายุไม่เกิน 19 ปี, ลงเล่นไป 11 นัดและทำประตูได้ 5 ประตู ในปี 2019, เขามีชื่อติดทีมชาติยูเครนรุ่นอายุไม่เกิน 21 ปี, ลงเล่นไป 9 นัด และทำประตูได้ 1 ประตู ในวันที่ 7 กันยายน 2021, เขาทำประตูชัยให้ยูเครน จากลูกฟรีคิกในเกมที่พบกับอาร์เมเนีย

### ชุดใหญ่
ในเดือนเมษายน 2022 เขาถูกเรียกติดเป็นครั้งแรกทีมชาติยูเครนในแคมป์ฝึกซ้อมในเดือนเมษายน-พฤษภาคม ปี 2022 ในเกมที่จะพบกับสโลวีเนีย ในวันที่ 11 พฤษภาคม 2022, เขาลงเล่นเป็นนัดแรกในเกมกระชับมิตรกับโบรุสซีอาเมินเชินกลัทบัค ทำประตูแรกในการเล่นให้กับทีมชาติที่โบรุสซีอา-พาร์ค ในเมินเชินกลัทบัค, ในระหว่างทัวร์นาเมนต์ทัวร์ทั่วโลกเพื่อสันติภาพ

## ชีวิตส่วนตัว
มูดรึกเกิดและโตที่กรัสนอฮรัด แคว้นคาร์กิว เป็นชาวคริสต์ออร์ทอดอกซ์ เขามักจะพกสัญลักษณ์ทางศาสนาไปในการแข่งขันฟุตบอลด้วย และได้พูดอย่างเปิดเผยเกี่ยวกับความสำคัญของความศรัทธาที่มีต่อตัวเขา มูดรึกมีรอยสักหลายจุด แต่ถือว่ารอยสักที่เขียนว่า "Only Jesus" เป็นรอยสักที่สำคัญที่สุด

## สถิติ
### สโมสร

### ทีมชาติ

## เกียรติประวัติ
**ชัคตาร์ดอแนตสก์**
* ยูเครนเนียนพรีเมียร์ลีก: 2019–20
* ยูเครนเนียนซูเปอร์คัพ: 2021

**บุคคล**
* นักฟุตบอลยูเครนแห่งปี: 2022
* ผู้เล่นยอดเยี่ยมแห่งปี ชัคตาร์ดอแนตสก์ : 2021, 2022

## อ้างอิง

## แหล่งข้อมูลอื่น
*

หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2544
หมวดหมู่:บุคคลจากกรัสนอฮรัด
หมวดหมู่:นักกีฬาจากแคว้นคาร์กิว
หมวดหมู่:นักฟุตบอลชาวยูเครน
หมวดหมู่:ปีกฟุตบอล
หมวดหมู่:ผู้เล่นในยูเครนเนียนพรีเมียร์ลีก
หมวดหมู่:ผู้เล่นสโมสรฟุตบอลชัคตาร์ดอแนตสก์
หมวดหมู่:ผู้เล่นสโมสรฟุตบอลอาร์แซนัลกือยิว
หมวดหมู่:ผู้เล่นสโมสรฟุตบอลแดสนาแชร์นีฮิว
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลเชลซี
หมวดหมู่:นักฟุตบอลเยาวชนทีมชาติยูเครน
หมวดหมู่:นักฟุตบอลทีมชาติยูเครนรุ่นอายุไม่เกิน 21 ปี
หมวดหมู่:นักฟุตบอลทีมชาติยูเครน
หมวดหมู่:นักฟุตบอลต่างชาติชาวยูเครน
หมวดหมู่:นักฟุตบอลต่างชาติในอังกฤษ
หมวดหมู่:นักกีฬาชาวยูเครนในอังกฤษ
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นในชุดชนะเลิศยูฟ่าคอนเฟอเรนซ์ลีก